**НАРОДНО ЧИТАЛИЩЕ “ИСКРА- 1921” – КАЛОЯНОВО**

**п.к. 4173 пл.”Възраждане” № 6**

**тел. 0888/134-100**

**e-mail:** **iskra\_kaloianovo@abv.bg**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**О Т Ч Е Т**

**за работата на читалището през 2020 година**

**І. ФИНАНСОВ ОТЧЕТ**

**А . ПРИХОДИ - ОБЩО 62 345,46 ЛВ.**

 В т.ч.:

1. Държавна субсидия - 46 980,00 лв.
2. Дофинансиране от община Калояново - 12 000,00 лв.
3. Собствени приходи - 3 365,46 лв.

*В т.ч. от :*

* *Членски внос - 323,00 лв.;*
* *Ксерокс услуги - 65,50 лв.;*
* *Наеми - 80,00 лв.;*
* *Такси - 2302,00 лв.;*
* *Рента - 594,96лв.;*

**Б. РАЗХОДИ - - 54 724,64 ЛВ.**

*В т.ч.:*

1. *ФРЗ 31 338,29 лв.*
2. *Осигуровки 5 803, 85 лв.*
3. *Наем, еленергия, ВиК услуги - 3 795,20 лв.*
4. *Интернет - 166,97 лв.*
5. *Участие в на ТК„Искрица”в МФФ*

*„Жреци на музите” в Лозенец - 3 600,00 лв.*

1. *Книги - 862,79 лв.*
2. *Канцеларски и стопански - 470,54 лв.*
3. *Външни услуги - 1 510,00 лв.*
4. *Летен лагер в Копривщица за ДДЦ - 3 090,00 лв.*
5. *ДМА (гардероби, столове) - 2 428,00 лв.*
6. *Авансови плащания за участие в МФФ - 1 660,00 лв.*

**ІІ. БИБЛИОТЕЧНА ДЕЙНОСТ**

През изтеклата година в централната общинска библиотека са регистрирани 137 потребители, а заетите библиотечни документи са 2562. В сравнение с предходната година има намаление и по двата показателя.Причината е в пандемичната обстановка. Доста от читателите разредиха посещенията в библиотеката поради страх от контакти и евентуално заразяване с коронавирус. С въвеждането на дистанционното обучение за учениците драстично намаля броят на читателите до 19 годишна възраст. Вместо тях, родителите им ползваха услугите ни, за да получат или изпратят материали от учебния процес чрез сканиране или изпращане по електронен път. Дори през лятната ваканция учениците рядко посещаваха библиотеката.

 Най-голям процент от заетите библиотечни документи заема художествената литература. Това е обяснимо, с оглед тематиката на новите постъпления. Постъпилите през 2020 година нови библиотечни документи – 176 за бяха ориентирани главно към възрастните читатели.

Пандемията се отрази негативно и на съвместната ни работа с училището в Калояново. Намаля броят на изнесените уроци. По време на дистанционното обучение гостувахме на 4 клас, като онлайн в рамките на 2 учебни часа изнесохме нагледен урок за традициите по Коледа и Нова година.

Библиотеката е основен организатор и реализатор на мероприятията в Детския дневен център по проекта на фондация Лале „Слънцето свети за всички”, в който (когато това беше разрашено) всеки четвъртък се организираха интересни игри, състезания, развиваха се творческото мислене и фината моторика.

Една от положителните насоки в работата на библиотеката през изтеклата година е активизирането на усилията за намаляване броя на закъснелите потребители. Чрез писма, лични срещи, напомняния на учители и родители и телефонни обаждания съумяхме чувствително да ги ограничим.

**ІІІ. ЛЮБИТЕЛСКО ТВОРЧЕСТВО И КУЛТУРНО-МАСОВИ МЕРОПРИЯТИЯ**

Въведените ограничения във връзка с коронавируса се отразиха негативно върху редовната дейност на двете танцови формации – ДТС „Изворче” и КНТ „Искрица”. Същите през март преустановиха работа.

В началото на година съставите имаха планове за участие в МФФ в Турция и Чехия. Дори преведохме авансови вноски. За съжаление, фестивалите бяха отменени, а читалището понесе финансова загуба. През летните месеци ТК „Искрица” работи без прекъсване и участие в МФФ „Жреци на Музите” през месец август в Лозенец и имаше 4 участие – съответно в Лозенец, Приморско, Ахтопол и Царево. На 12 септември същият състав участва в „Калояново фест”.

През годината организирахме посещения за честванията на 3 март в Копривщица и Съединението в Пловдив. Посетихме две театрални постановки и традиционния концерт на ансамбъл „Тракия” на Античния театър в Пловдив.

С младежите организирахме изкачване на връх Песнопой и връх Ботев.

**ІV. КЛУБНА И КРЪЖОЧНА ДЕЙНОСТ**

Детският дневен център продължава да работи вече единадесет години като устойчиво развитие на проекта „Слънцето свети за всички”, финансиран от фондация Лале. Разшири се броят и обхватът на децата от целевата група – те вече са 26 от общо 3 села от общината. Децата се занимават с образователни и развлекателни игри, състезания, викторини, изработване на различни предмети и сувенири. Целта на занятията е както да създадем определени умения у децата, така и да ги научим да работят, играят и се забавляват заедно. През настоящата година за втори поредев път с участниците в центъра проведохме 5 дневен Летен лагер в град Копривщица, който се оказа изключително успешен.

Женският клуб през изминалата година успя да проведе само 2 мероприятия – честване на Бабинден и 8 март.

**V. ОРГАНИЗАЦИОННА ДЕЙНОСТ.МАТЕРИАЛНА БАЗА.**

НЧ „Искра-1921” изпълнява ролята на методически център по отношение на останалите читалища в общината, а библиотеката изпълнява функциите на общинска на основание чл. 44, ал. 2 и ал. 3 от Закона за обществените библиотеки.Секретарят на централното читалище изпълнява и длъжността на библиотекар централизирано комплектуване за всички библиотеки в общината.

Настоятелството заседава редовно най-малко веднъж на три месеца.На заседанията са разглеждани всички въпроси и проблеми, касаещи работата на читалището. Проверителната комисия периодично извършва контрол върху организационната и финансова дейност.

По време на извънредното положение съумяхме да подновим обзавеждането на склаза за костюмите на танцовите състави чрез изработване на нови гардероби. Подновена беше и обстановката в Детския център чрез закупуване на нови столове.

Най-голям проблем продължава да бъде материалната база. Почти няма надежда за построяване на самостоятелна читалищна сграда. Капацитетът на салона е недостатъчен, а гримьорната е убийствено малка – не повече от 9 кв.м. Липсват условия за нормално организиране на каквото и да е мероприятие, а провеждането му е изпитание за волята и нервите – и на нас като организатори , и на участниците. Провеждана е среща с общинските съветници от Калояново, но, за съжаление, без резултат.

Въпреки това Настоятелството ще продължи да настоява пред ръководството на общината за реализиране на готовия и платен проект за ново читалище, дори и по стопански начин, без да се разчита на финансиране по европрограми. Като резервен вариант имаме намерение да настояваме за изграждане на нова по-съвременна и голяма гримьорна, както и ремонт на столовете.

 Секретар:

 /А.Бекирова/

**НАРОДНО ЧИТАЛИЩЕ “ИСКРА- 1921” – КАЛОЯНОВО**

**п.к. 4173 пл.”Възраждане” № 6**

**тел. ; 0888/134-100; факс 03123/24-12**

**e-mail:** **iskra\_kaloianovo@abv.bg**

**П Л А Н**

**за дейността на читалището през 2021 година**

**(когато няма наложени ограничения във връзка с коронавируса)**

***ПОСТОЯННИ ЗАДАЧИ И МЕРОПРИЯТИЯ:***

1. Всеки понеделник и сряда – репетиции на ДТС „Изворче” и ТК „Искрица”.
2. Всеки четвъртък – занимание в Детския дневен център.
3. Ежемесечно – сбирка на Женския клуб.

**МЕСЕЦ ЯНУАРИ**

1. Организиране на витрини в библиотеката за годишнините от рождението на Христо Ботев, П.К. Яворов и Алеко Константинов .

**МЕСЕЦ ФЕВРУАРИ**

1. Да се организира посещение на закрит басейн в Хисаря за децата от ДТС „Изворче” по време на срочната ваканция.

2. Организирано посещение на театрална постановка в Пловдив.

3. Отбелязване годишнината от обесването на Васил Левски – викторина с учениците от четвърти клас.

**МЕСЕЦ МАРТ**

1. Честване на Деня на самодееца.
2. Честване на националния празник – съвместно с ОУ „Иван Вазов” .
3. Посещение на тържествата за 3 март с младежите.
4. Отбелязване на Международния Ден на жената 8 март – с децата от Детския дневен център и Женския клуб.

**МЕСЕЦ АПРИЛ**

1. Посещение на театрална постановка в Пловдив с Женския клуб
2. Организиране на традиционния великденски излет в околностите на Калояново.

**МЕСЕЦ МАЙ**

1. Посещение на тържествата за отбелязване годишнината от Априлското въстание с младежите от селото – по избор в Копривщица, Панагюрище или Клисура.

2. Организиране на конкурс за най-красив букет (за Цветница) и най-красиво великденско яйце (за Великден) с децата от ДДЦ.

 3. Посещение в Отец Пасиево и Бегово с децата от ДДЦ

 4. Традиционен празничен концерт в чест на Деня на славянската писменост и на българската просвета и култура.

**МЕСЕЦ ЮНИ**

1. Участие на ТК „Искрица” в Балканския шампионат по фолклор „Жива вода”.
2. Участие в организирането и провеждането на празниците на община Калояново 18 - 21 юни.

3. Организирано посещение на постановка от OPERA OPEN 2021 на Античния театър.

**МЕСЕЦ ЮЛИ**

1. Участие на ДТС „Изворче” в МФФ в Чанаккале, Турция.
2. Провеждане на Летен лагер с децата от ДДЦ в Трявна.
3. Организиране на екскурзия до Белоградчик по програмата за работа с младежите.
4. 18 юли – Организирано посещение на тържествата в Карлово по повод 184 години от рождението на Васил Левски.
5. Посещение на концерт в Пловдив.

**МЕСЕЦ АВГУСТ**

1. Екскурзия до х. Безбог с младежи – участници в любителските състави.
2. Посещение на фолклорен концерт в Пловдив.
3. Участие на ТК „Искрица” в МФФ в Прага, Чехия.

**МЕСЕЦ СЕПТЕМВРИ**

1. Организиране посещение на тържествата в Пловдив за Съединението на 6 септември и на 22 септември – за Деня на независимостта.
2. Ескрузия до Сопот и хижа „Добрила” с младежите.

**МЕСЕЦ ОКТОМВРИ**

1. Откриване на новия сезон в любителското творчество.
2. Посещение на театрална постановка в Пловдив.

**МЕСЕЦ НОЕМВРИ**

1. Честване Деня на народните будители – общо мероприятие на читалищата от общината.
2. Честване 100 години от създаването на читалището чрез мероприятия по отделна програма, приета от Настоятелството в периода 1- 21 ноември.

**МЕСЕЦ ДЕКЕМВРИ**

1. Концертни изяви на ДТС „Изворче” и ТК „Искрица” в населени места от общината и региона.

2. Организиране и провеждане на коледни мероприятия за и с участниците в Женския клуб, клуб, Детски дневен център и ДТС „Изворче”

3. Провеждане на традиционния коледно-новогодишен концерт на самодейните състави.

4. Новогодишно празненство за ТК „Искрица”.

 **НЧ „ИСКРА-1921” – КАЛОЯНОВО**

 **СЕКРЕТАР:**

 **/А.Бекирова/**